《送苏田司理》
宋代·黄庶

秦人勇斗暴，狱讼号难理。
锱铢较罪法，阙责莫可避。
苏生决曹掾，以明缚奸吏。
我见狱户囚，出入有平气。
章章三年课，已在山公启。
六月暑湿衣，出汗若炊燹。
俸微迫朝夕，冲热事行李。
一身不能赒，送子肠腑沸。

作者简介：宋洪州分宁人，字亚父。黄湜子。仁宗庆历二年进士。历佐一府三州，皆为从事。后摄知康州。工诗。有《伐檀集》。